Նրա խոսքով` Սևանից ջրառի պատճառներից առաջինն այն է, որ 15 տարի շարունակ Արարատյան արտեզյան ավազանից ջրառը նորմայից գերազանցել է 660 մլն խմ-ն: Երկրորդ պատճառն այն է, որ ջրամբարները բարվոք վիճակում չեն, կան ահռելի կորուստներ: Համակարգում լինում են ջրագողություններ, կան ապօրինի հորեր: «Եվ ջրային ռեսուրսի գողությունն ու կոռուպցիան հանգեցրել են նրան, որ մենք ստիպված դրա առաջ ենք կանգնել: Կառավարության դիրքորոշումն այն է, որ Սևանա լիճը ոռոգման ջրի տարա չէ: Եվ ամեն ինչ պետք է անենք, որ մյուս տարի Սևանից այլևս ջրառ չանենք: Հանձնաժողովը դրական եզրակացություն տվեց, քանի որ իսկապես կա գյուղատնտեսական հողատարածքները ոռոգելու խնդիր,»-ասաց Նազարյանն ու հավելեց` սակայն այս խնդիրը պետք է լուծվի այլ կերպ, պետք է ոլորտում լինեն շատ կարևոր բացահայտումներ և բարեփոխումներ: